Сапраўдную рэвалюцыю ў свеце нямецкага адміністратыўнага менеджменту выклікаў фільм “Аперацыя Валькірыя, які нядаўна з’явіўся ў пракаце. Фільм, нагадаем, распавядае пра няўдалы замах на Гітлера, які арганізавала ў 1944 годзе групоўка вышэйшых афіцэраў Вермахту. Душой змовы быў граф Клаўс фон Штаўфенберг, якога сыграў Том Круз. Арыстакратычныя паводзіны фон Штаўфенберга, ягоная вернасць абавязку і слову прымусілі немцаў пераглядзець сваё стаўленне да людзей з блакітнай крывёю.